paragraph_text: Riječ litanija potječe od grčke riječi λιτανεία i znači molitvu, poziv u pomoć. Prve litanije datiraju iz 5. stoljeća, kada su se molitve kao prijelazna pjesma pjevale između svećenika i naroda tijekom procesija. Tada se razvijaju i specijalne forme, koje su obično sadržavale Kyrie Eleison (Gospodine smiluj se) i Agnus Dei (Jaganjac Božji), i koje su se koristile na misama a s vremenom su dobile standardni oblik.